ສານ​ ຮົງ​ກົງ ປະ​ຕິ​ເສດ ການຄັດ​ຄ້ານ ​ຫ້າມ​ໃຊ້​ໜ້າ​ກາກ, ການ​ປະ​ທ້ວງ ດຳ​ເນີນ​ຕໍ່​ໄປ
ພວກ​ທີ່​ຄັດ​ຄ້ານ ແລະ​ພວກ​ປະ​ທ້ວງເຫັນ​ວ່າມັນ​ເປັນ​ການ​ເລີ້ມ​ຕົ້ນ​ເປັນ​ເນີນ​ສູງທີ່​ຈະເຮັດ​ໃຫ້​ສູນ​ກາງ​ການ​ເງິນ​ສາ​ກົນ​ເລື່ອນເຂົ້າ​ໄປ​ສູ່​ລະ​ບອບ​ຜະ​ເດັດ​ການ.
ໃນວັນອາທິດມື້ນີ້, ສານຂອງຮົງກົງໄດ້ປະຕິເສດການຄັດຄ້ານຕໍ່ກົດໝາຍພາວະສຸກ ເສີນ ທີ່ເຮັດໃຫ້ພວກປະທ້ວງໃສ່ໜ້າກາກກາຍເປັນຜູ້ກະທຳຜິດກົດໝາຍອາຍາ ໃນ ຂະນະທີ່ພວກນັກເຄື່ອນໄຫວເພື່ອປະຊາທິປະໄຕພາກັນລົງໄປຢູ່ຕາມຖະໜົນຫົນທາງ ໂດຍຝ່າຝືນລະບຽບເກືອດຫ້າມດັ່ງກ່າວ ເຖິງແມ່ນວ່າບັນດາສະຖານີລົດໄຟໃຕ້ດິນຈຳ ນວນເຄິ່ງນຶ່ງຍັງປິດໄວ້ຢູ່ກໍຕາມ ພວກປະທ້ວງຫລາຍພັນຄົນພາກັນໄປໂຮມຊຸມນຸມເປັນກຸ່ມໃຫຍ່ທີ່ບໍ່ໄດ້ຮັບອະນຸຍາດ ຢ່າງວ່ອງໄວຢູ່ທົ່ວຕົວເມືອງທີ່ຖືກທຳລາຍຍ້ອນມີການຕໍ່ສູ້ກັນ--ຊຶ່ງບາງຄົນກໍທຳລາຍ ສະຖານີລົດໄຟໃຕ້ດິນ ແລະຫ້າງຮ້ານຕ່າງໆ--- ພາຍຫລັງທີ່ຜູ້ນຳຮົງກົງ ໄດ້ປະກາດ ຫ້າມສວມໜ້າກາກໃນເວລາປະທ້ວງ, ຊຶ່ງກໍ່ໃຫ້ເກີດມີການໃຊ້ອຳນາດໃນພາວະສຸກ ເສີນສະໄໝທີ່ເປັນຫົວເມືອງຂຶ້ນ ທີ່ບໍ່ໄດ້ເອົາມາໃຊ້ໄດ້ເຄິ່ງສັດຕະວັດແລ້ວ ບັນດາສະມາຊິກສະພາທີ່ສະໜັບສະໜຸນປະຊາທິປະໄຕໄດ້ພາກັນໄປຫາສານສູງໃນ ວັນອາທິດມື້ນີ້ ເພື່ອຫາທາງໃຫ້ອອກຄຳສັ່ງສານໃນພາວະສຸກເສີນ ເພື່ອຄັດຄ້ານຕໍ່ ການເກືອດຫ້າມດັ່ງກ່າວ ໂດຍໃຫ້ເຫດຜົນວ່າ ອຳນາດໃນພາວະສຸກເສີນ ບໍ່ໄດ້ໄປ ຜ່ານຂະແໜງນິຕິບັນຍັດ ແລະຝ່າຝືນລັດຖະທຳມະນູນສະບັບທີ່ຕໍ່າກວ່າຂອງເມືອງ ດັ່ງກ່າວ ແຕ່ວ່າ ຜູ້ພິພາກສາຂັ້ນສູງໄດ້ປະຕິເສດຕໍ່ຄຳຮ້ອງທີ່ຂໍໃຫ້ອອກຄຳສັ່ງຄັດຄ້ານຕໍ່ການ ເກືອດຫ້າມນັ້ນ ໃນຂະນະທີ່ຄຳຕັດສິນກຳລັງອອກມາຢູ່ນັ້ນ ກໍມີການໂຮມຊຸມນຸມທີ່ບໍ່ໄດ້ຮັບອະນຸຍາດ ຂອງສອງກຸ່ມ ເລີ້ມຂຶ້ນຢູ່ໃນສອງຟາກຂ້າງຂອງທ່າເຮືອວິກຕໍເຣຍ (Victoria), ໂດຍທີ່ ມີພວກປະທ້ວງໃສ່ໜ້າກາກຫລາຍພັນຄົນໄປເຕົ້າກັນທ້າມກາງຮ່າຝົນຕົກລົງມາຢ່າງ ແຮງ ພາຍຫລັງທີ່ມີການປະທ້ວງຂະໜາດໃຫຍ່ ແລະນັບມື້ນັບຮຸນແຮງຫລາຍຂຶ້ນມາໄດ້ 4 ເດືອນແລ້ວ ທ່ານ ແຄຣີ ແລມ (Carrie Lam), ຜູ້ນຳທີ່ບໍ່ໄດ້ຖືກເລືອກຕັ້ງຂອງຕົວ ເມືອງດັ່ງກ່າວທີ່ສະໜັບສະໜຸນ ປັກກິ່ງ ກໍໄດ້ນຳເອົາກົດໝາຍ ກວາດລ້າງໃນສະໄໝ ເປັນຫົວເມືອງຂຶ້ນນັ້ນ ກັບມານຳໃຊ້ໃນວັນສຸກວານນີ້ ຊຶ່ງອະນຸຍາດໃຫ້ທ່ານນາງສາ ມາດສ້າງ "ລະບຽບການອັນໃດກໍໄດ້" ໃນໄລຍະທີ່ປວງຊົນຕົກຢູ່ໃນສະພາບອັນຕະລາຍ ທ່ານນາງໄດ້ໃຊ້ມັນເພື່ອຫ້າມການໃສ່ໜ້າກາກ --ທີ່ພວກປະທ້ວງໄດ້ໃຊ້ມັນປິດບັງບໍ່ ໃຫ້ຄົນຮູ້ຈັກວ່າເຂົາເຈົ້າແມ່ນໃຜ ແລະໃຊ້ປ້ອງກັນແກັສນ້ຳຕາ - ແລະໄດ້ເຕືອນວ່າ ທ່ານນາງຈະໃຊ້ອຳນາດດັ່ງກ່າວເພື່ອສ້າງກົດລະບຽບໃໝ່ຂຶ້ນມາ ຖ້າຫາກສະພາບວຸ້ນ ວາຍບໍ່ສິ້ນສຸດລົງ ການເຄື່ອນໄຫວດັ່ງກ່າວໄດ້ຮັບຄວາມເຫັນດີນຳຈາກພວກສະໜັບສະໜູນລັດຖະບານ ແລະປັກກິ່ງ ແຕ່ວ່າ ພວກທີ່ຄັດຄ້ານ ແລະພວກປະທ້ວງເຫັນວ່າມັນເປັນການເລີ້ມຕົ້ນເປັນເນີນສູງ ທີ່ຈະເຮັດໃຫ້ສູນກາງການເງິນສາກົນເລື່ອນເຂົ້າໄປສູ່ລະບອບຜະເດັດການ